Разбірацца ў тым, якімі бачаць нас жыхары Аб’яднанага Каралеўства дапаможа шточацвер амбасадар яе Вялікасці Брус Бакнэл. У сваім блогу амбасадар ужо расказаў пра тое, дзе заканчваецца Еўропа, пра сваё бачанне грамадзянскай супольнасці і яшчэ шмат пра што. З 24 кастрычніка шточацвер развагі і назіранні будуць з’яўляцца па-беларуску на партале budzma.org ў спецыяльнай рубрыцы. І першая “беларуская” развага – пра стрэс. Стрэс амбасадара ад экзамену. Цікава? Тады чакаем шточацвер у рубрыцы “4 o’clock з Брусам Бакнэлам”. З усёй разважлівасцю сапраўднага брытанца і цеплынёй пачуццяў. Зусім такой, як кубак гарбаты.